ბერნარ კუშნერი ქართველებს: მოითმინეთ!
თორნიკე გორდაძე: "ჩვენ უკვე ერთი საუკუნეა ვითმენთ"
საფრანგეთის საგარეო საქმეთა მინისტრის ბერნარ კუშნერის დღეს ევროპის სახლში წარმოთქმულ სიტყვებს, რომ ქართველებმა უნდა ეცადოთ რუსეთთან დიალოგის დაწყებას და უნდა მეტი მოითმინოთ, საქართველოს საგარეო საქმეთა მინისტრის მოადგილე თორნიკე გორდაძემ სხარტი რეპლიკით უპასუხა, რომ ჩვენ უკვე ერთი საუკუნეა ვითმენთ. თბილისში ვიზიტისას საფრანგეთის მთავარი დიპლომატის მთავარი გზავნილი ქართველებისადმი სწორედ მოთმინება იყო. ბერნარ კუშნერმა კერძოდ თქვა „ რა წინაპირობებით შეიძლება საქართველოსა და რუსეთის დიალოგი და სადამდე უნდა მოითმინოს საქართველომ, ეს შეკითხვა ჩვენ განათლების ყოფილ მინისტრს, პოლიტოლოგ გია ნოდიას დავუსვით, რომელიც ევროპის სახლში საფრანგეთის მთავარ დიპლომატთან შეხვედრას ესწრებოდა. გია ნოდია ამბობს ევროპის სახლში ლექციის წაკითხვამდე კუშნერმა ოპოზიციის წარმომადგენლებთან ერთად ისაუბრა. ჰილარი კლინტონის ვიზიტისგან განსხვავებით, ამჯერად შეხვედრაზე ირაკლი ალასანია, თინა ხიდაშელი, პეტრე მამრაძე და ნინო ბურჯანაძე მიიწვიეს. შეხვედრის დასრულების შემდეგ, ირაკლი ალასანიამ თქვა თბილისში აღნიშნავენ, რომ კუშნერის ვიზიტისგან არავინ ელოდა რაიმე ახალ სიახლეებს ოკუპირებულ ტერიტორიებთან დაკავშირებით. ბერნარ კუშნერმა არ იხმარა სიტყვა ოკუპაცია, აღნიშნა, რომ მხოლოდ ამ ტერმინის გამოყენება საქმეს ვერ უშველის, თუმცა იქვე ხაზი გაუსვა, რომ საფრანგეთი მტკიცედ უჭერს მხარს საქართველოს ტერიტორიულ მთლიანობას. კუშნერის მიღების დროს საქართველოს პრეზიდენტმა მიხეილ სააკაშვილმა კერძოდ აღნიშნა ბერნარ კუშნერი საქართველოს ორდღიანი ვიზიტით წუხელ ეწვია, ეს ვიზიტი საფრანგეთის პირველი დიპლომატის, კავკასიისა და აზიის ქვეყნებში ტურნეს შემადგენელი ნაწილია, საქართველოდან კუშნერი ჯერ ყირგიზეთში ჩავა, შემდეგ ყაზახეთში, ვიზიტს კი ავღანეთში დაასრულებს